stanford-oval/wikipedia huggingface dataset:
Pero Antić

| Pero Antić |
| --- | --- |
 Antić vuonna 2014
Henkilötiedot
Koko nimi:  Pero Antić
Syntynyt: 29. heinäkuuta 1982 (ikä 42) Skopje, Makedonian ST, Jugoslavia
Kansalaisuus:   Pohjois-Makedonia
Koripalloilija
Pelipaikka:  Iso laitahyökkääjä / sentteri
Pituus:  211 cm
Paino:  118 kg
Nyk. joukkue:  Fenerbahçe Ülker
Sarja:  TBL
Pelaajaura
Seurajoukkueet
1999–2001 2001–2005 2005–2007 2007–2008 2008–2009 2009–2010 2010–2011 2011–2013 2013–2015 2015–:  KK Rabotnički AEK Ateena Crvena zvezda PBC Lukoil Academic Lokomotiv Kuban PBC Lukoil Academic Spartak Pietari Olympiakos Atlanta Hawks Fenerbahçe Ülker
Maajoukkueet
–2013:   Pohjois-Makedonia
Aiheesta muualla
FIBA
Pero Antić (mak. Перо Антиќ; s. 29. heinäkuuta 1982 Skopje, Makedonian ST) on pohjoismakedonialainen koripalloilija, pelipaikaltaan iso laitahyökkääjä tai sentteri. Hän edustaa Turkin pääsarjassa pelaavaa Fenerbahçea.
Antić on NBA-historian ensimmäinen pohjoismakedonialainen pelaaja. Hän pelasi Atlanta Hawksissa kahden kauden ajan 2013–2015.
Ammattilaisura

Antićin ammattilaisura alkoi vuonna 1999 kotimaansa pääsarjan KK Rabotničkissa. Sieltä hän siirtyi vuonna 2001 AEK Ateenaan, ja edusti vuoteen 2013 mennessä useita Euroopan huippuseuroja.
Antić allekirjoitti heinäkuussa 2013 kaksivuotisen sopimuksen NBA-seura Atlanta Hawksin kanssa. Hän pelasi kahden kauden aikana yhteensä 113 runkosarjaottelua ja lisäksi 22 pudotuspeliottelua. Antićista tuli samalla myös ensimmäinen pohjoismakedonialainen NBA-pelaaja.
Kesäkuussa 2015 Antić teki 2+1-vuotisen sopimuksen turkkilaisen Fenerbahçen kanssa.
Huhtikuussa 2015 Antić ja Thabo Sefolosha pidätettiin hetkeksi manhattanilaisen yökerhon ulkopuolella, missä Chris Copelandia oli puukotettu aiemmin. Heitä syytettiin muun muassa kieltäytymisestä poistua rikospaikalta. Antićiin kohdistuneista syytteistä luovuttiin myöhemmin, ja tämä haki jopa 25 miljoonan dollarin vahingonkorvauksia.
Ammattilaisura > Maajoukkueura

Antić oli Pohjois-Makedonian avainpelaajia sekä kapteeni vuoden 2011 EM-kilpailuissa, joissa maa sijoittui sensaatiomaisesti neljänneksi.
Antić toimi kapteenina myös vuoden 2013 EM-kilpailuissa, joissa Pohjois-Makedonian taival päättyi alkulohkoon. Antić ilmoitti kisojen jälkeen lopettavansa maajoukkueuransa.
Saavutukset

Kaksinkertainen Euroliigan mestari
(Olympiakos, 2012–2013)
Kaksinkertainen Kreikan liigan mestari
(AEK, 2002; Olympiakos, 2012)
Kaksinkertainen Bulgarian liigan mestari
(PBC Lukoil Academic, 2008 ja 2010)
Bulgarian liigan arvokkain pelaaja 2008
Pehr Högström

Pehr Högström
Pehr Högström (1714–1784) oli ruotsalainen pappi. Hän sai 1742 nimityksen kirkkoherraksi Jällivaaraan, 1749 Skellefteåhon. Hän väitteli teologian tohtoriksi 1772. Kiertäessään tarkastusmatkoilla hän perehtyi saamelaisten oloihin ja julkaisi kuvauksen Beskrifning öfver de till Sveriges krona lydande Lappmarker (1747. Teoksella katsotaan olevan myös luonnontieteellistä arvoa. Hän toimi saamelaisten opettajana ja saamenkielisen hengellisen kirjallisuuden kirjoittajana. Hän käänsi saamen kielelle Güttnerin postillan ja laati katekismuksen selityksen.
Aiheesta muualla

Nordisk familjebok
Patagonianvihervarpunen

| Patagonianvihervarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Vihervarpuset Spinus
Laji::  barbatus
Kaksiosainen nimi
 Spinus barbatus  (Molina, 1782) 
Synonyymit
 Carduelis barbata 
Infobox OKNimi-testi OKIUCN-testi OK: 
Patagonianvihervarpunen (Spinus barbatus) on peippojen heimoon kuuluva varpuslintu.
Levinneisyys

Patagonianvihervarpusta tavataan Etelä-Amerikan eteläosissa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi.
Aiheesta muualla

Kuvia tai muita tiedostoja aiheesta Patagonianvihervarpunen Wikimedia Commonsissa
Operaatio Puerto

Operaatio Puerto (Operación Puerto, operaatio vuoristosola) on espanjalaiseen lääkäriin Eufemiano Fuentesiin liittyvä dopingtapaus. Fuentesia epäillään kiellettyjen dopingaineiden jakamisesta ammattilaisurheilijoille. Hänen epäillään avustaneen yli 200 urheilijaa, joista 34 ammattilaispyöräilijän nimet on julkistettu. Jokaisen pyöräilijän tapaus käsitellään tapauskohtaisesti urheilun kansainvälisten säännösten mukaisesti.  Tapaus sai alkunsa toukokuussa 2006 ja toukokuuhun 2007 mennessä 15 pyöräilijää on vapautettu syytöksistä ja kolme on tunnustanut käyttäneensä dopingaineita tai heitä vastaan on ollut kiistämättömiä todisteita veridopingin käytöstä.
Aikajana > Poliisin toiminta

23. toukokuuta 2006 Espanjan Guardia Civil pidätti Liberty Seguros-Würth -tallin urheilupäällikön Manolo Saizin ja neljä muuta henkilöä, mukaan lukien Eufemiano Fuentes. Heidän epäiltiin välittäneen dopingaineita useille ajajille. Pidätysten yhteydessä poliisi teki useita kotietsintöjä. Yhdestä näistä, Fuentesille kuuluneessa, huoneistosta poliisi löysi tuhansia annoksia anabolisia steroideja, sata pakettia verivalmisteita ja verensiirrossa tarvittavaa välineistöä. Guardia Civil paljasti löytäneensä listan, joka paljasti myös useiden muiden ajajien sekaantuneen asiaan.
Liberty Seguros päätti lopettaa tallin sponsoroinnin, koska se katsoi Saizin sekaantumisen vahingoittaneen paitsi yrityksen myös pyöräilyn mainetta. Talli otti uudeksi nimekseen Würth.
Aikajana > Väliaikaiset kilpailukiellot

Kun yhä uusia asiaan sekaantuneiden ajajien nimiä tuli lehdistön tietoon, tallit ryhtyivät toimenpiteisiin. T-Mobile vaati ajajiaan allekirjoittamaan lausunnon, etteivät he olleet ikinä olleet yhteistyössä Fuentesin kanssa. Phonak Hearing Systems  asetti Santiago Boteron ja vastikään Italian ympäriajossa toiseksi sijoittuneen José Enrique Gutiérrezin väliaikaiseen kilpailukieltoon. Ranskan ympäriajon järjestäjä ASO harkitsi kilpailukutsun poisvetämistä Würth ja Comunidad Valenciana talleilta. 1. heinäkuuta Comunidad Valencianan johtaja José Ignacio Labarta erosi.
Sillä välin Würth-talli oli löytänyt uudeksi sponsorikseen 5 kazakstanilaisen yrityksen muodostaman ryhmittymän ja tallin nimeksi tuli Astana-Würth. ASO epäsi Comunidad Valencianan saaman villin kortin ja vaati tallin ajajia lähettämään verinäytteet todistaakseen syyttömyytensä. Myös Espanjan ympäriajon järjestäjät alkoivat harkita tallin osallistumisen epäämistä.
Espanjalaisen sanomalehden El Pais'in julkistettua Operaatio Puerton salaisia yksityiskohtia, Espanjalaiset ajajat boikotoivat Espanjan kansallisia mestaruuskilpailuja, jotka peruutettiin vain 500 nm ajon jälkeen. Tämän myötä esiin tulleiden uusien nimien seurauksena ASO lähetti Astana-Würthille kirjeen, jossa se pyysi tallia olemaan osallistumatta Ranskan ympäriajoon. Talli ei kuitenkaan huomioinut pyyntöä. Jan Ullrich, jonka El Pais liitti Fuentesiin, uhkasi haastaa lehden oikeuteen.
Urheilun välitystuomioistuin (CAS) katsoi, että Astana-Würthillä oli oikeus osallistua Ranskan ympäriajoon huolimatta järjestäjän vastustuksesta. Espanjan viranomaiset julkistivat kaikkiaan 56 Fuentesin listasta löydetyn ajajan nimet vain kaksi päivää ennen Ranskan ympäriajon alkua.
Koska Jan Ullrichin ja Óscar Sevillan nimet löytyivät listasta, päätti T-Mobile asettaa heidät välittömästi väliaikaiseen kilpailukieltoon. T-Mobilen esimerkkiä seurasivat CSC (Ivan Basso) ja AG2R Prévoyance (Francisco Mancebo). ASO vaati kaikkien tapaukseen liitettyjen ajajien kilpailuoikeuden epäämistä, vaikka Astana-Würth oli jo saanut näkemykselleen tukea CAS:ista.
Päivää ennen Ranskan ympäriajon alkua Astana-Würth antoi periksi ASO:n painostukselle ja jättäytyi pois kilpailusta. ASO oli kieltänyt 5 tallin ajajaa osallistumasta ja näin tallille jäi vain 4 ajajaa (joukkueessa on oltava vähintään 6 ajajaa), eikä se näin ollen voinut osallistua kilpailuun. Vuonna 2005 kilpailussa 4. sijoittunut Francisco Mancebo päätti lopettaa uransa.
Viisi päivää myöhemmin T-Mobile erotti urheilupäällikkönsä Rudy Pevenagen, koska myös hänet liitettiin tapaukseen. 21. heinäkuuta talli päätti jäädyttää Jan Ullrichin ja Óscar Sevillan sopimukset. Samana päivänä Espanjalainen pyöräilylehti Meta2Mil julkaisi listan Fuentesin käyttämistä koodinimistä, joita poliisi ei ollut vielä kyennyt purkamaan.
Aikajana > Jatko

Marraskuussa 2006 El Mundo kertoi, että barcelonalainen laboratorio, joka oli analysoinut poliisin takavarikoimat 99 veriplasmapussia, oli löytänyt näytteistä korkeita erytropoietiinin (EPO) arvoja. Tämän perusteella Fuentesin kanssa toimineen urheilijat olivat käyttäneet muita keinoja kuin vain veridopingia. El Mundo vihjasi, että tapaukseen sekaantuneet olivat tehokkaasti delegoineet huijaamisensa Fuentesille, eivätkä olisi kyenneet kontrolloimaan verensä EPO-arvoja, vaikka olisivat halunneet.
Tutkittuaan laboratorion raportin El Mundo kuvasi Fuentesin toimineen seuraavasti: ajajat kävisivät Fuentesin vastaanotolla muutamaa viikkoa ennen merkittävää kilpailua, jolloin heiltä poistettaisiin verta. Fuentes erottaisi verestä veriplasman ja punasolut. Punasolut palautettaisiin urheilijan verenkiertoon vähän ennen kilpailua, mikä paransi heidän kykyään taistella väsymystä vastaan. Jos urheilijan hematokriittiarvo (punasolujen määrä) laski vaarallisen alhaiseksi, heidän verenkiertoon palautettaisiin myös jonkin verran veriplasmaa, johon oli lisätty EPO-hormoneja, jonka avulla laimennettiin punasolujen määrää ja näin vältettiin kiinnijääminen.
Aikajana > Lailliset seuraamukset

26. heinäkuuta  Astanan ajajat vapautettiin syytöksistä. Nämä ajajat pakotettiin jäämään pois Ranskan ympäriajosta, johtuen epäilyistä veridopingin käyttöön liittyen. Ajajat olivat: Joseba Beloki, Isidro Nozal, Sergio Paulinho, Allan Davis ja Alberto Contador, ja kukin heistä sai kirjallisen dokumentin, joka vapautti heidät kaikista Operaatio Puertoon liittyvistä epäilyistä.
8. lokakuuta  Madridilainen tuomioistuin ilmoitti, että oikeusdokumentteja ei voida käyttää Espanjan pyöräilyliiton tutkimuksissa.
13. lokakuuta  Italian viranomaiset vapauttivat Ivan Basson syytöksistä puuttuvan näytön takia. Espanjan viranomaiset vapauttivat myös Jan Ullrichin 25. lokakuuta.
28. lokakuuta  Espanjan pyöräilyliitto lopetti kaikki kurinpitotoimenpiteet tapaukseen liitettyjä ajajia kohtaan. Liitto kuitenkin aloitti toimenpiteet Liberty Seguros – Würth -tallin johtajaa Manolo Saizia kohtaan. Kansainvälisen pyöräilyliiton puheenjohtaja Pat McQuaid ilmoitti olevansa pettynyt Espanjan viranomaisten toimenpiteisiin. Hän toivoi, että  ajajilta vaadittaisiin DNA-näytteet syyttömyyden toteamiseksi.  7. maaliskuuta 2007  oikeustutkinta päätettiin, koska ei ollut riittävästi näyttöä rikoksesta.
14. helmikuuta 2008  espanjalainen tuomioistuin määräsi, että tutkinta on avattava uudestaan.
Tammikuussa 2009 espanjalainen tuomioistuin ilmoitti, että epäillyt on asetettava syytteeseen. Syytettyjä epäillään rikoksesta yleistä terveyttä kohtaan. Syytteet odotetaan nostettavan yhteensä 8 henkilöä vastaan. Heidän joukossaan ovat Eufemiano Fuentes, Manolo Saiz ja Vincente Belda.
Aikajana > Tunnustamiset ja todisteet dopingin käytöstä

3. huhtikuuta 2007 saksalainen uutistoimisto sid ilmoitti, että yhdeksän pussia, jotka oli merkitty Jan, number 1 tai Hijo Rudicio (Rudyn poika), kaikki vastasivat Jan Ullrichin antamaa DNA näytettä. 7. toukokuuta 2007 Ivan Basso tunnusti sekaantuneensa tapaukseen Italian Olympiakomitean tutkimuksissa. 9. toukokuuta 2007 Michele Scarponi tunnusti olleensa Zapatero Fuentesin listassa.
Aikajana > Luettelo sekaantuneista urheilijoista > Pyöräilijät > Tallit

Astana-Würth (nyk. Astana Team)
Allan Davis – vapautettiin Espanjan tuomioistuimen päätöksellä (26. heinäkuuta 2006), Australian antidopingtoimikunta päätti tutkimuksen 14. joulukuuta, 2006.
Joseba Beloki - vapautettiin Espanjan tuomioistuimen päätöksellä (26. heinäkuuta 2006)
Alberto Contador - vapautettiin Espanjan tuomioistuimen päätöksellä (26. heinäkuuta 2006)
David Etxebarria
Isidro Nozal - vapautettiin Espanjan tuomioistuimen päätöksellä (26. heinäkuuta 2006)
Unai Osa
Sérgio Paulinho - vapautettiin Espanjan tuomioistuimen päätöksellä (26. heinäkuuta 2006)
Marcos Serrano
Ángel Vicioso
Comunidad Valenciana
Vicente Ballester - vapautettiin Espanjan tuomioistuimen päätöksellä (28. heinäkuuta 2006)
David Bernabeu - vapautettiin Espanjan tuomioistuimen päätöksellä (28. heinäkuuta 2006)
David Blanco - vapautettiin Espanjan tuomioistuimen päätöksellä (28. heinäkuuta 2006)
José Adrián Bonilla - vapautettiin Espanjan tuomioistuimen päätöksellä (28. heinäkuuta 2006)
Juan Gomis - vapautettiin Espanjan tuomioistuimen päätöksellä (28. heinäkuuta 2006)
Eladio Jiménez - vapautettiin Espanjan tuomioistuimen päätöksellä (28. heinäkuuta 2006)
David Latasa - vapautettiin Espanjan tuomioistuimen päätöksellä (28. heinäkuuta 2006)
Javier Pascual Rodriguez - vapautettiin Espanjan tuomioistuimen päätöksellä (26. heinäkuuta 2006)
Rubén Plaza - vapautettiin Espanjan tuomioistuimen päätöksellä (26. heinäkuuta 2006)
Aikajana > Luettelo sekaantuneista urheilijoista > Pyöräilijät > Yksittäiset ajajat

AG2R Prévoyance
Francisco Mancebo – lopetti aluksi uransa, mutta kilpailee espanjalaisessa kansallisen tason tallissa Relax-Gam
Caisse d'Epargne-Illes Balears
Constantino Zaballa
Team CSC
Ivan Basso – Basson sopimus CSC:n kanssa päätettiin yhteisellä päätöksellä 18. lokakuuta 2006. Italian pyöräilyliitto lopetti tutkimuksen todisteiden puuttuessa 27. lokakuuta 2006. Tämän jälkeen Basso teki sopimuksen Discovery Channel -tallin kanssa. 24. huhtikuuta 2007 talli jäädytti Basson sopimuksen, koska Italian pyöräilyliitto oli alkanut tutkia hänen tapaustaan uudestaan. 1. toukokuuta  Basso pyysi sopimuksensa päättämistä, mihin talli suostui. 2. toukokuuta Basso oli liiton kuultavana ja 7. toukokuuta hän myönsi olleensa listan Birillo
Phonak Hearing Systems
José Enrique Gutiérrez
Santiago Botero – Kolumbian pyöräilyliitto lopetti tutkimuksen 2. lokakuuta 2006.
Saunier Duval-Prodir
Carlos Zárate
T-Mobile Team
Óscar Sevilla
Jan Ullrich – DNA testit osoittivat, että 9 pussia, joissa oli merkintä Jan, number 1 tai Hijo Rudicio (Rudyn poika) kaikki sisälsivät Jan Ullrichin verta
Tinkoff Credit Systems
Tyler Hamilton – Hamilton kärsi tutkimuksen alkuvaiheessa aiemmin saamaansa kilpailukieltoa
Jörg Jaksche – Tutkinnan alussa Jaksche ajoi Astana-Würth – tallissa
Unibet (nyk. Cycle Collstrop)
Carlos García Quesada
Uransa lopettaneet tai kiinnijääneet
Ángel Casero
Roberto Heras
Santiago Pérez
Marco Pantani (kuollut)
Muut urheilijat

5. heinäkuuta Eufemiano Fuentes oli närkästynyt siitä, että vain pyöräilijöiden nimet oli julkistettu ja hän ilmoitti työskennelleensä myös tennispelaajien ja jalkapalloilijoiden kanssa. 27. heinäkuuta IAAF ilmoitti, ettei yleisurheilijoita ollut sekaantunut. 23. syyskuuta entinen pyöräilijä Jesus Manzano kertoi nähneensä ”hyvin tunnettuja jalkapalloilijoita” La Ligasta Fuentesin vastaanotolla.
Muita urheilijoita ei ole nimetty.
Käännös suomeksi
Pellervo (lehti)

Pellervo oli Pellervo-Seuran vuonna 1899 perustama maatalouden ammattilehti. Sen seuraajina aloittivat vuonna 1999  Maatilan Pellervo ja Kodin Pellervo.
Aiheesta muualla

Pellervo-lehti digitoituna Kansalliskirjastossa
Pellervo-seuran toimntakertomus 2010
Patras Minj

Patras Minj (s. 23. joulukuuta 1944) on intialainen roomalaiskatolinen piispa. Hänet vihittiin jesuiittojen papiksi 30. huhtikuuta 1977 ja nimitettiin Ambikapurin hiippakunnan piispaksi 5. heinäkuuta 1996. Piispaksi vihkiminen seurasi 18. lokakuuta. Pääkonsekraattorina toimi Paschal Topno, jota avustivat Telesphore Placidus Toppo ja Théophane Matthew Thannickunnel.
Pellegrino Tibaldi

Odysseus, Helioksen karjan ryöstö 1554–1556. Fresko, Palazzo Poggi.
Pellegrino Tibaldi tai vain Pellegrino (1527 Puria di Valsolda – 1596 Milano) oli italialainen manierismin taidemaalari, kuvanveistäjä ja arkkitehti.
Italiassa Tibaldi työskenteli Palazzo Poggissa Bolognassa, Roomassa, Anconassa ja Lombardiassa. Hän maalasi myös freskoja El Escorialissa Espanjassa.
Aiheesta muualla

Kuvia tai muita tiedostoja aiheesta Pellegrino Tibaldi Wikimedia Commonsissa
Pendredin oireyhtymä

Pendredin oireyhtymä on autosomin kautta peittyvästi periytyvä oireyhtymä, jonka oireita ovat kuurous, kilpirauhashormonin tuotannon häiriö ja sen johdosta laajentunut kilpirauhanen, kehitysvammaisuus sekä mahdollisesti kasvanut kilpirauhassyövän riski. Oireyhtymän aiheuttaa kromosomin 7 mutaatio.
Vaughan Pendred kuvasi oireyhtymän vuonna 1896, ja siihen johtava virhe löydettiin vasta 1996.
Pendredin oireyhtymä on harvinainen. Siitä kärsii noin 1–10 100 000:sta syntyvää lasta kohden, ja esiintyvyydessä on alueellisia eroja.
Pekka von Cräutlein

Pekka von Cräutlein, ent. Kärkkäinen (s. 5. heinäkuuta 1951 Helsinki) on suomalainen viihdetaitelija.
Kärkkäinen on sirkusklovni, muusikko ja koominen taikuri, joka aloitti uransa 11-vuotiaana. Ensimmäisen julkisen esiintymisensä suoritti 11-vuotiaana oppikoulun luokkajuhlassa.[lähde? ] Kärkkäisen ensimmäinen TV-esiintyminen tapahtui 1967 Sirkus Papukaijassa. Sen jälkeen hän kiersi neljä vuotta Onni-Klovnin, eli muusikko Onni Gideon Tervosen vakinaisena esiintyjäkaverina kiertueilla Suomessa.[lähde? ]
Hahmo Prof. Bluffo syntyi vasta 90-luvun alussa. Täysammattilaiseksi Kärkkäinen ryhtyi 1977. Tämän jälkeen alkoi muutaman vuoden sirkuskiertueet.[lähde? ]
Kärkkäiselle myönnettiin 2016 valtion ylimääräinen taiteilijaeläke tunnustuksena ansiokkaasta toiminnasta esittävänä taiteilijana.
Patajärvi (Mäntyharju)

| Patajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju, Hirvensalmi
Koordinaatit:  61°34′53″N, 26°38′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  Sahinoja Isoon Salasjärveen 
Järvinumero:  14.853.1.006
Mittaustietoja
Pinnankorkeus:  96 m  
Pituus:  2 km  
Leveys:  1,1 km  
Rantaviiva:  7,065 km  
Pinta-ala:  94,646 ha  
Saaria:  3 
 fiPatajärvi 
Patajärvi  on Etelä-Savossa Mäntyharjulla ja Hirvensalmella Ripatin lähellä sijaitseva järvi.
Maantietoa

Järvi on 2,0 kilometriä pitkä, 1,1 kilometriä leveä, ja sen pinta-ala on 95 hehtaaria. Järvellä on kartan mukaan kolme saarta.  Sen rantaviivan pituus on 7,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Salasjoen valuma-alueeseen (14.853) se kuuluu. Järven vedenpinnan korkeus on 96 metriä mpy.
Pellegrino Rossi

Pellegrino Rossi
Rossin murhaa esittävä piirros vuodelta 1859.
Pellegrino Luigi Odoardo Rossi (13. heinäkuuta 1787 Carrara – 15. marraskuuta 1848 Rooma) oli italialainen oikeusoppinut ja poliitikko, joka osallistui politiikkaan Sveitsissä, Ranskassa ja vallankumousvuonna 1848 lyhyen aikaa Kirkkovaltiossa.
Rossi toimi vuodesta 1812 rikosoikeuden professorina Bolognan yliopistossa. Tuettuaan Joachim Murat’ta ja ranskalaisia hän joutui vuonna 1815 pakenemaan Geneveen, jossa hän sai 1819 professorin viran ja toimi kantonin neuvoston jäsenenä. Vuonna 1832 hän esitti Sveitsin liittokokoukselle eli tagsatzungille perustuslakiesityksen, joka tunnetaan nimellä Charte Rossi, mutta se hylättiin. Sen jälkeen Rossi muutti Ranskaan ja sai Ranskan kansalaisuuden. Hän toimi vuodesta 1834 kansantaloustieteen professorina Collège de Francessa sekä valtio-opin professorina Pariisin École de droit’ssa. Rossi jätti professuurinsa saadessaan 1838 Ranskan päärin arvon ja kaksi vuotta myöhemmin hänestä tuli Ranskan valtioneuvoston jäsen. Hänet lähetettiin 1845 Ranskan lähettilääksi Roomaan ja korotettiin hieman myöhemmin ranskalaiseksi kreiviksi.
Rossi menetti asemansa ranskalaisena diplomaattina vuonna 1848 puhjenneen helmikuun vallankumouksen seurauksena, mutta paavi Pius IX kutsui hänet ministeriksi Kirkkovaltion hallitukseen. Syyskuussa 1848 hänestä tuli pääministeri. Hän yritti toteuttaa perustuslaillisia uudistuksia ja kannatti paavin johtamaa Italian valtioliittoa, mutta kohtasi kansalaisten tiukan vastarinnan. Hänet murhattiin 15. marraskuuta parlamentin istuntosalin portailla. Rossin murha käynnisti tapahtumasarjan, jonka seurauksena Roomassa puhkesi kansannousu, paavi Pius IX pakeni kaupungista ja kansalliskokous julisti Rooman helmikuussa 1849 Rooman tasavallaksi, joka jäi lyhytikäiseksi.
Aiheesta muualla

Kuvia tai muita tiedostoja aiheesta Pellegrino Rossi Wikimedia Commonsissa
Paweł Pietrzak

| Paweł Pietrzak> Henkilötiedot |
| --- | --- |
Syntynyt: 6. maaliskuuta 1981 (ikä 43)
Ammatti:  muusikko
Muusikko
Taiteilijanimi:  Stormblast
Aktiivisena:  1997-
Tyylilajit:  black metal, rock
Soittimet:  rummut
Yhtyeet:  Thunderbolt, Infernal War
Aiheesta muualla
www.maklekfuckle.org/index2.htm
  [ Muokkaa Wikidatassa ] [ ohje ]  
Paweł Pietrzak (s. 6. maaliskuuta 1981, Częstochowa, Puola) on puolalainen rumpali. Hän on toiminut yhtyeissä Thunderbolt ja Infernal War.[lähde? ]
Diskografia

Thunderbolt
Inhuman Ritual Massmurder (2004,  Agonia Records)
Apocalyptic Doom (2007,  Agonia Records)
Infernal War
Promo (2000,  demo, omakustanne)
Infernal SS (2002,  Dark Blaze Stronghold)
Satanic Martial Terror (2003,  Death's Abyss, Inferno-split)
Explosion (2004,  Eastside Records, Warhead-split)
Terrorfront (2005,  Agonia Records)
Redesekration: The Gospel of Hatred and Apotheosis of Genocide (2007,  Agonia Records)
Conflagrator (2009,  Agonia Records)
Transfigurations (2010,  Malignant Voices)
Aiheesta muualla

Paweł Pietrzak Encyclopaedia Metallumissa (englanniksi)
Thunderbolt
| --- | --- |
Studioalbumit::   The Sons of the Darkness  The Burning Deed of Deceit  Inhuman Ritual Massmurder  Apocalyptic Doom 
EP:t:  Black Clouds Over Dark Majesty
Split-albumit:  Thunderbolt / Kataxu
Demot:   Beyond Christianity  Split Demo '97 
Katso myös:   Azarath  Riverside  Sunwheel  Hate  Infernal War  Honor  Arkona  Anima Damnata  Darkstorm
Pariisin rauha (1898)

Pariisin rauha, joka allekirjoitettiin 10. joulukuuta 1898, päätti Espanjan ja Yhdysvaltojen sodan. Rauhansopimus takasi Kuuballe itsenäisyyden ja että Espanja luovuttaa Yhdysvalloille Puerto Ricon ja Guamin. Lisäksi Yhdysvallat sai Filippiinit hallintaansa Espanjalta 20 miljoonan Yhdysvaltain dollarin korvausta vastaan. Rauhansopimuksen ratifiointi aiheutti keskustelua Yhdysvaltain senaatissa, sillä osa senaattoreista katsoi merentakaisten alueiden hankkimisen olevan ristiriidassa perustuslain kanssa. Senaatti hyväksyi sopimuksen 6. helmikuuta 1899 57–27, yhden äänen ollessa ratkaiseva, koska senaatin täytyy hyväksyä sopimukset kahden kolmasosan enemmistöllä. Espanjalle rauhansopimus merkitsi vaikutusvallan päättymistä Amerikassa ja suuressa osaa Tyynenvaltameren aluetta. Yhdysvalloista tuli sopimuksen myötä siirtomaavalta.
Kirjallisuutta

Dyal, Donald H.: Historical Dictionary of the Spanish American War.  Greenwood Press, 1996.  ISBN 0-313-28852-6.
Aiheesta muualla

Lisää luettavaa aiheesta Treaty of Paris (1898) on Wikiaineistossa
Pekkalan kartano

Pekkalan kartano on Joensuun Sirkkalassa, Pielisjoen rannalla sijaitseva kartanotyyppinen rakennus pihapiireineen. Kaupungin omistamalla kartanoalueella on runsaasti vanhoja asuin- ja maatilarakennuksia ja kaunis puistomainen metsäympäristö.
Kauppaneuvos Petter Parviainen rakennutti kartanon vuonna 1881 kesähuvilaksi. Vuonna 1914 Cederbergit ostivat kartanon. Vuonna 1920 se muuttui Oy Kaukas Ab:n konttoriksi.  Joensuun kaupunki hankki alueen omistukseensa 1977.
Pekkalassa toimii Pekkalan lasten ja nuorten kuvataideoppilaitos, ja osa rakennuksista on asuinkäytössä. Alueella asuu taiteilijoita ja sitä kutsutaan "taiteilijareservaatiksi".
Pekkala on Joensuun kaupungin suojelukohde. Sen aluekokonaisuuksia ei saa rikkoa, ja niiden luonne on lisärakentamista ja korjauksia tehtäessä pyrittävä säilyttämään.